b'\n_START_ARTICLE_\nPrijedlozi\n_START_PARAGRAPH_\nPrijedlozi su nepromjenjiva vrsta rije\xc4\x8di, izra\xc5\xbeavaju odnos izme\xc4\x91u bi\xc4\x87a, stvari i pojava te utje\xc4\x8du na pade\xc5\xbe rije\xc4\x8di uz koju stoje. Naj\xc4\x8de\xc5\xa1\xc4\x87e se odnose na imenice i imeni\xc4\x8dke zamjenice, ali se mogu odnositi i na pridjeve i brojeve._NEWLINE_Jedino su nominativ i vokativ samostalni pade\xc5\xbei bez prijedloga, a svi se ostali pade\xc5\xbei nazivaju nesamostalnim ili kosim pade\xc5\xbeima te uz njih dolaze prijedlozi._NEWLINE_I neki prijedlozi mogu dobiti navezak (s - sa, k - ka, pred - preda itd.)._NEWLINE_Od devedesetih godina \xc4\x8de\xc5\xa1\xc4\x87e se rabi jedno\xc4\x8dlani prijedlog glede (s genitivom) umjesto fraze s obzirom na to da.'